המוזיאון לתולדות חולון

**המוזיאון לתולדות חולון (בית הרצפלד)** מציג בפני המבקרים את האתגרים האזרחיים והביטחוניים עמם התמודדו תושביה הראשונים של חולון. המוזיאון שוכן בביתו הפרטי של אברהם הרצפלד, שהקדיש את המבנה לצורכי העיר ותושביה. המוזיאון נמצא בפינת הרחוב הנושא את שמו של הרצפלד בחולון. המוזיאון לתולדות העיר חולון הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך.

## בית המגורים של אברהם הרצפלד
### הקמת המבנה
הרצפלד, שהיה רווק ללא ילדים, התגורר שנים רבות בחדר שכור בתל אביב. בתחילת שנות החמישים, עם עלייתם לישראל של אחותו אנה ושני בניה מקליפורניה שבארצות הברית, החליט הרצפלד לבנות בית מגורים לו ולאחותו. בהיותו מנהיג פועלים וראש המרכז החקלאי, בחר הרצפלד להקים את ביתו בחולון, שהייתה ידועה כעיר הפועלים. הוא חכר מן הקרן הקיימת לישראל ב-31.10.1950 חלקת אדמה בשכונת הפועלים קריית עבודה, והזמין ב-20 ביוני 1950 את אנשי חברת סולל בונה שיבנו את ביתו. הרצפלד תכנן את ביתו כך שיהיה מחולק לשני אגפים נפרדים. אגף אחד עם שני חדרים הוקצה למגורי אחותו ובניה, והאגף האחר עם חדר אחד שימש את אברהם הרצפלד. כפעיל ציבור הוא בילה את מרבית ימיו בנסיעות בין היישובים החקלאיים השונים בארץ ישראל, וביתו בחולון שימש אותו כמקום שינה ואכילה בלבד. כשנתיים לאחר עלייתה לארץ חזרה אחותו עם ילדיה לארצות הברית, והרצפלד נשאר לגור בבית לבדו.

### פעילותו של הרצפלד בעיר חולון
חולון הייתה באותה עת עיר קטנה בראשית התפתחותה, והחלטתו של איש אשכולות דוגמת הרצפלד לקבוע בה את מקום מגוריו התקבלה בשמחה רבה. חיים קוגל, ראש עיריית חולון, קיבל את פניו במכתב ברכה מלא שבחים:

בהיותו חבר כנסת ופעיל פוליטי נרתם אברהם הרצפלד לסייע לידידו ד"ר חיים קוגל בהעלאת שאילתות בכנסת הקשורות לחולון בפני שר הפנים. גם כאזרח מן השורה גילה הרצפלד מעורבות בחיי הקהילה. הוא תרם בגדים ישנים למחסן "בגד זול" של לשכת הסעד העירונית, הסכים לשלם מכיסו את עלות הטיפול בגינה העירונית הקרובה לביתו, ובמהלך מלחמת סיני אירח במרתף ביתו אשר שימש כמקלט את שכניו בני משפחות מילמן ובורוכוב.

לרגל חגיגות היובל לעלייה השנייה, ברך פנחס אילון, ראש העיר החדש של חולון, את תושב העיר המכובד תוך שהוא פותח במילים "חבר הרצפלד היקר והאהוב":

פנחס אילון בישר לאברהם הרצפלד על ההחלטה להעניק לו אזרחות כבוד של העיר:

### הצוואה
הקשר הטוב שיצר אברהם הרצפלד עם הנהגת העיר חולון ועם תושביה הניעו אותו להחלטה לתרום את ביתו לטובת הציבור בחולון. ב-19 בינואר 1968 כתב אברהם הרצפלד צוואה בה קבע כי לאחר מותו יועמד הבית לרשות עיריית חולון וזאת במטרה שישמש למטרה ציבורית:

בשנותיו האחרונות הלך מצב בריאותו של הרצפלד והתדרדר, והוא כמעט ואיבד את ראייתו. בשלב מסוים הוא אפשר לזוג עולים חדשים מבוגרים מרומניה להתגורר ללא תשלום בדירת שני החדרים שהייתה צמודה לדירת החדר בה התגורר הוא עצמו, ובתמורה הם דאגו לצרכיו. אברהם הרצפלד נפטר בשנת 1973. עם פטירתו המשיכו זוג העולים להתגורר בדירה הגדולה שבבית ודירתו של הרצפלד עצמו לא הייתה בשימוש. בשנת 1976 שקלה עיריית חולון להשאיל את הדירה לקופת חולים כללית על מנת לפתוח בה מרכז יום לקשישים, אולם התוכנית לא יצאה אל הפועל והדירה נותרה ריקה.

## תהליך הקמת המוזיאון לתולדות חולון
### היוזמה להקמת המוזיאון
בראשית שנות ה-70 הציע עוזיאל שלו, תושב וותיק ופעיל במגוון תחומים חברתיים בחולון, להקים מוזיאון היסטורי וארכיון לתיעוד תולדות העיר חולון. הוא פנה בנושא לראש העירייה פנחס אילון, ולחץ עליו להקים את המוסד הזה. בעקבות פניותיו החוזרות ונשנות של עוזיאל שלו החליט ראש העיר להיענות לבקשתו, ובשנת 1976 פנה אילון לאשר שילוני והציע לו את התפקיד של מנהל הארכיון ההיסטורי של חולון.

אשר שילוני, ששימש שנים רבות כעיתונאי ועסק בנושאים היסטוריים, קיבל על עצמו להתחיל ולרכז את הקמת הארכיון העירוני. הוא אסף את המסמכים ההיסטוריים שהצטברו במשרדי העירייה ובמגנזה העירונית, פנה לוותיקי העיר בבקשה לקבל מסמכים וחפצים שהיו ברשותם, הקליט (בסיוע ברוך פארי, לשעבר שופט בבית המשפט העירוני) את זיכרונותיהם של ראשוני חולון והשכונות שקדמו לה, והעתיק מארכיונים אחרים מסמכים ותמונות הקשורים להתפתחות העיר חולון. את המידע הרב שצבר ריכז בשלב ראשון באחד ממשרדי העירייה שהועמד לרשותו.

### התאמת בית הרצפלד כמוזיאון
ערימות המידע שהלכו ונערמו חייבו את אשר שילוני לחפש אכסניית קבע לארכיון העירוני. הוא פנה אל ראש העיר והציע לו להשתמש בביתו הריק של אברהם הרצפלד. אילון נענה להצעה ובחודש מאי 1977 ניתן אישור ראשוני להעביר את הארכיון למרתף הריק שבביתו של הרצפלד. בסוף שנת 1977 נחתם ההסכם בין הקרן הקיימת לישראל ועיריית חולון להפעלת צוואתו של אברהם הרצפלד והקדשת ביתו באופן רשמי לטובת ארכיון ומוזיאון עירוני לתולדות העיר חולון.

בשלב ראשון קבע שילוני את משרדו בדירת החדר הריקה של אברהם הרצפלד, ובשיתוף מוסדות העירייה פעל לפינוי בני הזוג שהתגוררו בדית שני החדרים שבבית. בתחילת שנות ה-80 העמידה העירייה דירה חלופית אליה עברו זוג הדיירים ובית הרצפלד בשלמותו עמד ריק ומוכן לשיפוץ ולהתאמה לתפקידו החדש. בחודש פברואר 1983, זמן קצר לפני שסיים את תפקידו כמנהל הארכיון ההיסטורי ויצא לגמלאות, העביר אשר שילוני לארכיטקטית דלית לפידות את הצעתו לתכנון הרעיוני של תוכן המוזיאון העתיד לקום בבית הרצפלד.

נעמי כץ, שהחליפה בחודש יולי 1983 את שילוני כמנהלת הארכיון והמוזיאון, המשיכה לקדם במרץ רב את התאמת בית הרצפלד לתפקידו כמוזיאון וארכיון. עיריית חולון שקלה את האפשרות להוסיף קומה שנייה לביתו של הרצפלד, אולם לאור העלות הגבוהה הוחלט לבסס את המוזיאון של המבנה הקיים. נעמי כץ גיבשה בשיתוף דלית לפידות את תכנון הקמת לוחות התצוגה ורשימת המוצגים במוזיאון לתולדות חולון.

המוזיאון נחנך ב-11 ביולי 1988

## מבנה המוזיאון לתולדות חולון
שמאל|300px|ממוזער|מיקום המוצגים בשני חדרי המוזיאון
המוזיאון לתולדות חולון נמצא במבנה שנועד במקור לשמש כבית מגורים, דבר המגביל מאוד את שטח התצוגה והמרחב המיועד לקהל המבקרים. חלקה העיקרי של התצוגה ממוקם לאורך קירות שני חדרי המגורים שבחזית הבית, ומתבסס על תמונות, מסמכים וחפצים קטנים. במקום מוקרנת תוכנית אורקולית "מסע אל החולות" המספרת את סיפורה של חולון.

### הכניסה למוזיאון
בגינת הבית, לצד שביל הגישה אל המוזיאון, מוצג בפני המבקרים סליק מן הסוג ששימש את אנשי ההגנה בחולון. מולו מוצג פסל של שקנאי מעשה ידיו של האמן דוד פולוס


קובץ:Holon History Museume 100.JPG|המוזיאון לתולדות חולוןמבט לעבר הכניסה למוזיאון
קובץ:Holon History Museume 101.JPG|הכניסה למוזיאוןשלט ההסבר של המועצה לשימור אתרים
קובץ:Holon History Museume 110.JPG|הכניסה למוזיאוןסליק שנמצא בחצר אחד הבתים בחולון
קובץ:Holon History Museume 120.JPG|הכניסה למוזיאוןפסל "שקנאי" של דוד פולוס



### חדר התצוגה הראשון
מיד בכניסה למוזיאון נמצא חדר תצוגה ראשון המתמקד בתיאור השטח עליו הוקמה העיר חולון, ובתיאור חיי היום יום של תושבי השכונות הראשונות של העיר. מספר מוצגים ארכאולוגיים מתקופת הברונזה מאיירים את ההיסטוריה היישובית העשירה של האזור, ואת שטחי דיונות החול עליו הוקמו השכונות הראשונות של חולון בשנות השלושים של המאה ה-20. אורח חייהם של תושבי העיר הראשונים מומחש בעזרת תמונות, מסמכים ומספר מוצגים קטנים.


קובץ:Holon History Museume 200.JPG|חדר התצוגה הראשוןמבט כללי
קובץ:Holon History Museume 210.JPG|חדר התצוגה הראשוןפינת ההיסטוריה הקדומה של האזור
קובץ:Holon History Museume 220.JPG|חדר התצוגה הראשוןמראה האזור בראשית ימי ההתיישבות
קובץ:Holon History Museume 230.JPG|חדר התצוגה הראשוןחיי היום יום בשכונות הראשונות
קובץ:Holon History Museume 231.JPG|חיי היום יום בשכונות הראשונותכרטיסי אוטובוס של חברת דרום יהודה
קובץ:Holon History Museume 232.JPG|חיי היום יום בשכונות הראשונותחותם המוכתר של המושבה חולון בשנת 1941
קובץ:Holon History Museume 233.JPG|חיי היום יום בשכונות הראשונותטביעת חותם המוכתר של המושבה חולון בשנת 1941



### חדר התצוגה השני
צמוד לחדר התצוגה הראשון נמצא חדר התצוגה העיקרי של המוזיאון, המעוצב באופן הדומה לתצוגה בחדר המבוא. משקל רב ניתן להיבטים הביטחוניים עמם התמודדו תושבי חולון בתקופת המרד הערבי הגדול ובתקופת מלחמת העצמאות. תקופות סוערות אלו מוצגות באמצעות תמונות, מסמכים ומספר מוצגים קטנים. התצוגה בחדר זה עוסקת גם בתהליך גיבושה של חולון כמועצה מקומית וכעיר, בפיתוח אזור התעשייה הגדול של חולון, ובשכונה השומרונית שהוקמה בעיר ביוזמתו של יצחק בן-צבי.


קובץ:Holon History Museume 300.JPG|חדר התצוגה השנימבט כללי
קובץ:Holon History Museume 310.JPG|חדר התצוגה השנישמירה וביטחון
קובץ:Holon History Museume 311.JPG|חדר התצוגה השנישמירה וביטחון
קובץ:Holon History Museume 320.JPG|חדר התצוגה השנימלחמת השחרור
קובץ:Holon History Museume 330.JPG|חדר התצוגה השניהמטבעות הראשונים של מדינת ישראל
קובץ:Holon History Museume 340.JPG|חדר התצוגה השניקליטת עלייה
קובץ:Holon History Museume 341.JPG|חדר התצוגה השניהכרזה כעיר
קובץ:Holon History Museume 350.JPG|חדר התצוגה השניתעשייה
קובץ:Holon History Museume 360.JPG|חדר התצוגה השניהשומרונים
קובץ:Holon History Museume 313.JPG|שמירה וביטחוןרימון יד שהתגלה באחד הסליקים בעיר
קובץ:Holon History Museume 314.JPG|שמירה וביטחוןחותם וטביעת חותם של מכבי אש מתנדבים
קובץ:Holon History Museume 322.JPG|מלחמת השחרורתג שרוול של חזית חמש
קובץ:Holon History Museume 323.JPG|מלחמת השחרורנשק אויב שנלקח שלל בתל א-ריש
קובץ:Holon History Museume 324.JPG|מלחמת השחרורמחברת רישום הלידות בבית היולדות לשעת חירום של ד"ר קפלינסקי
קובץ:Holon History Museume 325.JPG|מלחמת השחרורהודעה של ד"ר קפלינסקי על פתיחת בית יולדות לשעת חירום
קובץ:Holon History Museume 331.JPG|המטבעות הראשוניםמטבע 25 מיל תש"ח
קובץ:Holon History Museume 332.JPG|המטבעות הראשוניםמטבע 25 מיל תש"ט
קובץ:Holon History Museume 342.JPG|הכרזה כעירראשון הפטישים - פטיש הישיבות של ראש העיר הראשון
קובץ:Holon History Museume 357.JPG|תעשייהסמלים בריטיים שיוצרו בחולון
קובץ:Holon History Museume 358.JPG|תעשייהסמל בריטי שיוצר בחולון
קובץ:Holon History Museume 359.jpg|תעשייהסמל פולני שיוצר בחולון
קובץ:Holon History Museume 354.jpg|תעשייהסמל צ'כי שיוצר בחולון
קובץ:Holon History Museume 361.JPG|השומרוניםהזמנה לטקס חנוכת בית הכנסת השומרוני



### חדר העבודה של אברהם הרצפלד
באחד מחדרי המוזיאון, המשמש כחדר הרצאות, נשמרו חלק מרהיטי הבית המקורי ששימשו את אברהם הרצפלד וחלק מספרייתו העשירה. מרבית הספרים נתרמו לאחר מותו למוסדות ציבור שונים בעיר חולון.


קובץ:Holon History Museume 401.JPG|חדר העבודה של הרצפלדמבט כללי
קובץ:Holon History Museume 403.JPG|חדר העבודה של הרצפלדמבט כללי



### מוצגים שונים
באזור המעבר שבין חדרי התצוגה ובין חדר ההרצאות של המוזיאון רוכזו מספר מוצגים המשקפים את המצב הביטחוני הקשה בו היו תושבי חולון נתונים בתקופת המאורעות ובזמן מלחמת העצמאות.


קובץ:Holon History Museume 500.JPG|מכשיר רדיו שהוסתר בו משדר
קובץ:Holon History Museume 501.JPG|תמונה שנפגעה מקליע של צלף במלחמת השחרור
קובץ:Holon History Museume 502.JPG|חיבור של ילדת בית ספר במלחמת השחרור
קובץ:Holon History Museume 503.JPG|סמל שכונת אגרובנק



## <big>ידידי המוזיאון לתולדות חולון:</big>
**קבוצת הידידים של המוזאון לתולדות חולון הוקמה בשנת [[2021 בישראל|2021]] על ידי מנהלת המוזיאון, הגב' ציפורנית פז, כמסגרת למעורבות פעילה של שוחרי המוזיאון ומורשת העיר חולון המעוניינים בקשר הדוק עם המוזיאון על מגוון תכניו ופעילותו.**

**מטרות ידידי המוזיאון:**

* **הידוק הקשר עם בני חולון בארץ ובעולם**
* **השתתפות בהעשרת התוכן ההיסטורי והארכיוני הנמצא בחזקת המוזיאון**
* **טיפוח ושימור הקשר עם ותיקי חולון וצאצאיהם בארץ ובחו"ל**
* **נטילת חלק פעיל בפיתוח וקידום מוזיאוני המורשת בחולון בתיאום ובהסכמת המוזיאון לטובת הנחלת ההיסטוריה והמורשת העירונית לילדי חולון וכלל תושביה, כמו גם לאורחי העיר** 

**על חברי קבוצת ידידי המוזיאון לתולדות חולון נמנים יקירי העיר חולון וותיקיה, תושבים הפעילים בשימור מורשת העיר, וצאצאי וותיקי חולון ומייסדיה.** 

## לקריאה נוספת
* **תיק תיעוד - בית הרצפלד**, המכון הטכנולוגי בחולון, יולי 2010.
* צפריר רינת, **פעם כבר היו כאן מחנות אהלים**, בתוך: שתי ערים, 11 בינואר 1991.
* אשר שילוני, **כך באמת הוקם המוזיאון**, בתוך: שתי ערים, 18 בינואר 1991.
* אשר שילוני, **מוזיאון שצמח מן החולות**, בתוך: על המשמר, 19 ביולי 1988.

## קישורים חיצוניים

* 
* דף המוזיאון, באתר האינטרנט של עיריית חולון
* דף המוזיאון, באתר האינטרנט **מוזיאונים** של משרד החינוך המנהל הפדגוגי
* 

## הערות שוליים

תולדות
חולון
קטגוריה:אתרי מורשת במחוז מרכז